Ludvig Ludvigsen Daae
Store norske leksikon,Historie,Historievitenskap,Historikere
Ludvig Ludvigsen Daae var en norsk historiker. Han var universitetsbibliotekar fra 1869, og professor i historie fra 1876. Hans spesialområde var 1400- og 1500-tallet, hvor han utførte banebrytende undersøkelser. Som universitetslærer øvde han stor innflytelse. Politisk var han strengt konservativ, og ivrig medarbeider særlig i Morgenbladet og Aftenposten.
Med offentlig støtte gjorde Daae undersøkelser i danske, svenske og tyske biblioteker og arkiver og utgav flere viktige kildesamlinger. De fleste av hans mange avhandlinger er offentliggjort i forskjellige norske og danske tidsskrifter, særlig norsk Historisk tidsskrift.Daae utgav blant annet Trondhjems Stifts geistlige Historie (1863), Norges Helgener (1879), Det gamle Christiania 1624–1814 (1871), Kong Christiern den førstes norske Historie 1448–58 (1897) og En Krønike om Erkebiskopperne i Nidaros (i Festskrift for Trondhjem 1897). Les mer i Store norske leksikon Ludvig Ludvigsen Daae i Norsk biografisk leksikon Daae (slekt) Norge i senmiddelalderen Norge under dansk styre Eksterne lenker Digitaliserte publikasjoner av Daae hos Nasjonalbiblioteket Litteratur Daae, Ludvig: Det gamle Christiania, 3. Udg., 1924 («L.D.», av R. Tank: xv-xxix. «Fortegnelse over L.D.s forfatterskab»: 435-44), Finn boken  Daae, Ludvig: Professor, dr. Ludvig Daaes erindringer og opptegnelser om sin samtid, [utg. av] Nic Knudtzon, 2003 («Utgiverens innledning»: 9-25), isbn 82-7099-361-1, Finn boken  Drolsum, A.C.: Universitets-bibliotheket 1811-1911, b. 2: Biografiske meddelelser [...], 1911, 61-71, Finn boken  Munthe, Wilhelm: Professor Ludvig Daae: en minnebok, 1944, Finn boken